# Általános információk:

**Tanterv: Történeti épületdiagnosztikai és rehabilitációs**

**szakmérnök (TERSLF191) – szakember (TERSLF192)**

**(szakirányú továbbképzés)**

**Tantárgy neve: Településtörténet**

**Tantárgy kódja:** EPS015MLTO

**Szemeszter:** 01

**Kreditek száma:** 3

**A heti órák elosztása:** 1 ea / hét

**Értékelés:** vizsga

**Előfeltételek:**

Tantárgy felelős: Dr. Tiderenczl Gábor, egyetemi docens

Iroda: 7624 Magyarország, Pécs, Boszorkány u. 2. B-332

E-mail: gtideren@gmail.com

Munkahelyi telefon: +36 72 503 650 – 23838

Oktató: Dr. Tiderenczl Gábor, egyetemi docens

Iroda: 7624 Magyarország, Pécs, Boszorkány u. 2. B-332

E-mail: gtideren@gmail.com

Munkahelyi telefon: +36 72 503 650 – 23838

## Tárgyleírás

A településtörténet alapjainak megismerése korszakokra bontva. A települések, illetve városok építésének története, a településtörténet szempontjából meghatározó történelmi háttérrel és építészettörténeti vonatkozásokkal a kezdetektől napjainkig. Az egyes történelmi korszakokhoz tartozó jellegzetes településformák és a társadalmi-gazdasági, valamint kulturális tényezők közötti összefüggések bemutatása. Az előadások időkeretén belül az európai és részben az egyetemes városépítés történetének összefoglaló bemutatására kerül sor a kezdetektől (őskor) az ókori kultúrákon át (Elő-Ázsia, Egyiptom, Görög, Római) a középkor (ide értve a korai középkor, a romanika és gótika korszakait, valamint a bizánci és iszlám települések történetét) és reneszánsz korszakain keresztül a barokk kor végéig. A további korszakok feldolgozása kiadott előadási anyagok, a megadott településtörténeti jegyzet és szakirodalom alapján történik.

## Oktatás célja

Az oktatás célja a települések tervezett és organikus kialakulásának, fejlődésének, a városépítés egyes történeti periódusainak megismerése, az épületdiagnosztikai és rehabilitációs szakmérnökök szakmagyakorlásához szükséges településtörténeti háttérismeret elsajátítása, a jelenlegi urbanizációs folyamatok történeti hátterének megismerése, a városépítés egyes korszakaiban elért legfontosabb eredmények bemutatása.

## Tantárgy tartalma

**Előadások:**

1. **Őskor települései.**

- A kezdetek, az őskor települései és jellegzetes épületei.

1. **Az ókori Elő-Ázsia települései.**

* Az ókori Elő-Ázsia településeinek története: Sumér; Akkád; Óbabilon; Kasszita; Hettita; Asszír; Újbabilon; Perzsa birodalmak települései, a településközpont kialakulása és fejlődése.

**3. Az ókori Egyiptom települései**.

* Az ókori Egyiptom települései: Óbirodalom, Középbirodalom, Újbirodalom, kései kor és a görög-római kor települései.

1. **Prehellén kultúra és a görög ókor települései.**

* Prehellén kultúra és a görög ókor települései: Kréta és Mykéné; a görög polisz, temenoszok, Athén és az Akropolisz, a hellenisztikus kor városai.

1. **Az ókori Róma és a Római Birodalom települései.**

* A római köztársaság és a császárság kora; Róma városa; a görög és a római városok összevetése, a római fórum; Pompei városa; a római castrum; a provinciák városai.

1. **A korai középkor és Bizánc települései.**

* Kora kereszténység és Nagy Constantinus kora; a nyugatrómai császárság; a keleti gót királyság, a keletrómai császárság és Bizánc korai városai; Konstantinápoly fénykora Justinianus idején; Bizánc hatása a ravennai exarchátusban; Bizánc a képrombolás korában. A Kaukázus-vidék városai; a Balkán félsziget városai, a Közép-Bizánci kor és fontosabb hatásterületei.

1. **Iszlám városok.**

* Az iszlám kezdetei; A damaszkuszi kalifátus - az Omajjad-dinasztia városai; A bagdadi és szamarrai kalifátus városai, az Abbaszida-dinasztia városai; A kairói helytartóság, majd kalifátus központja; Hispánia iszlám városai (Córdoba, Sevilla, Granada); iszlám városok a török és mongol hódítások időszakában (szeldzsuk-török, szamarkandi mongol és oszmán-török).

1. **A középkor városai**

* Történeti áttekintés. városi élet és társadalom a középkorban. A középkori városforma és példái. Középkori városmagok napjainkban példákkal. A középkori városok közös jellemzői. A városok alaprajzi rendszere. Katedrálisok a középkori városban. A városok fejlődése a XII. sz.-tól. A szabad királyi városok kialakulása. Városi terek a középkorban. A középkor jelentős városai – példák bemutatása (várostörténet, városfejlődés folyamata, jelentős épületek, stb.): Velence; Brugge; Bologna; Nürnberg; Prága; Firenze (a proto-reneszánsztól a reneszánszig…)

1. **A reneszánsz város**

* A reneszánsz városa és 15. századi építészete. A reneszánsz világkép és az ideális város. Brunelleschi kupolája. A reneszánsz városi tér és a római Piazza del Campidoglio. Firenze a reneszánsz idején. Brunelleschi, Michelozzo di Bartolomeo és Alberti munkássága.

1. **A barokk kor városai**

* A barokk városépítési program. A barokk tér- és tömegalakítás. Barokk városfejlesztés, átalakuló városszerkezetek és elszigetelt együttesek. A barokk városi tér. Itália barokk építészete és városépítészete (Róma: sugárutak, lépcsősorok, Piazza del Popolo, Piazza di San Pietro, stb.)

1. **Városépítés története az ipari forradalomtól a XIX. század végéig**

* Az ipari forradalom városai. Urbanisztikai utópiák. Nagypolgári reprezentáció (A XIX. század második felének posztliberális városépítészete (Párizs, Bécs, Budapest, Barcelona…).

1. **XX. századi építészet és urbanisztika**

* A XX. századi urbanisztikai gondolkodás forrásai. A szecesszió építészete. A chicagói iskola. A modern építészet és városépítészet kialakulása, művészeti háttere, legfőbb mesterei (Walter Gropius, Mies Van der Rohe, Frank Lloyd Wright, Aalvar Alto, Le Corbusier…). A modern városépítészet arcai (kertváros, lakótelep, új városközpontok).

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

**Számonkérések**

*Vizsgával záruló tantárgy (PTE TVSz 40§(3))*

**Félévközi ellenőrzések, teljesítményértékelések és részarányuk a vizsga minősítésben (A táblázat példái törlendők.)**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Beadandó féléves feladat* | *max 70pont* | *70 %* |
| *Órai jelenlét és aktivitás* | *max 30 pont* | *30 %* |

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*- látogatta az órákat (tanmenet/tematika ütemezése szerint készült az órákra)*

*- eleget tett/ráutaló magatartást tanúsított a tantárgy teljesítésére, javításra, pótlásra*

*- eleget tett a formai/tartalmi követelményeknek (minden munkarésze elkészült, és/vagy javította pótolta)*

*Ezek teljesülésekor az aláírás megadásra kerül, a hallgató vizsgára bocsátható,*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik a vizsgán!*

**Vizsga típusa**: írásbeli

A vizsga minimum 40 %-os teljesítés esetén sikeres.

**Az érdemjegy kialakítása (TVSz 47§ (3))**

30 %-ban az évközi teljesítmény, 70 %-ban a vizsgán nyújtott teljesítmény alapján történik.

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

A vizsgajegy megfelelő minőségű beadandó feladatra megajánlható.

## Irodalom

Kötelező irodalom és elérhetősége:

[1.] Órai előadások ppt anyagai

[2.] Tóth Zoltán. Az Európai városépítés története. Egyetemi jegyzet. PTE PMMIK, Pécs. 2012.

A kötelező irodalom a Teams tantárgyi felületén feltöltve elérhető.

Ajánlott irodalom és elérhetősége:

1. Szentkirályi Zoltán. Az építészet világtörténete I.-II. Képzőművészeti Alap Kiadóvállalata, Budapest, 1980.
2. Az építészet története – tankönyv sorozat (Őskor – Ókor – Középkor –Újkor). Tankönyvkiadó, Budapest. Szerzők: Istvánfy Gyula; Hajnóczi J. Gyula; Zádor Mihály; Tompos Erzsébet; Sódor Alajos; B. Szűcs Margit; Szentkirályi Zoltán.
3. Meggyesi, Tamás (2009) Városépítészeti alaktan, Budapest: Terc Kft.
4. Lukovich Tamás: A posztmodern kor városépítészetének kihívásai. Pallas Kiadó, Budapest, 2001.
5. A Művészet története sorozat - A korai középkor című kötete (Corvina Kiadó)
6. Leonardo Benevolo: A város Európa történetében. Atlantisz, Budapest, 1994.
7. Wolf Schneider: Városok Urtól Utópiáig. Gondolat, 1973.
8. Meggyesi Tamás: Magyarország lakókörnyezeti kultúrája
9. Henri Stierlin. Encyclopedia of World Architecture. Evergreen, 1977
10. Nagy Béla (2005) A település, az épített világ, Budapest: B+V Lap- és Könyvkiadó Kft.
11. Louis Mumford: A város a történelemben. Gondolat Kiadó Budapest, 1985.
12. Wikipedia és más internetes források

Az ajánlott irodalom egyéni beszerzéssel érhető el.

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. PPT vetített órai előadások és ahhoz kapcsolódó beszélgetések.

2. Önálló otthoni munka, kutatás, adatgyűjtés, elemzés (féléves feladathoz, vizsgára…)

**Metodika és szempontrendszer:**

A hallgatók beadandó feladat elkészítésénél alkalmazott probléma feldolgozási módszere leképezi az egyetemi szintű oktatás akadémiai jellegét (kutató-elemző munka).

# Részletes tantárgyi program és követelmények

**Feladatok és követelményrendszerük**

**Beadandó féléves feladat: Ábragyűjtemény és elemzés**

Történeti korszakonként (ld. tantárgy tartalma: 12 témakör) ábragyűjtemény készítése minden korszakra két jellegzetes példa (település, településközpont vagy településrész) saját megfogalmazású bemutatásával, elemzésével, saját véleménnyel (összesen 24 példa). Az egyes példák bemutatásához:

- Várostérkép / helyszínrajz

- Fényképek, rajzok vagy ábrák

- Főbb jellemzők felsorolása vázlatpontokban

- Saját meglátás, értékelés, összevetések, javaslatok (pl. feltárás, bemutatás, rehabilitáció), választás indoklása.

Az összeállításban *három kiemelt, tetszőlegesen választott példa* részletesebb leírással és saját értékeléssel szerepeljen! (a cím mellett „kiemelt példa” megjelöléssel)

Az ábrajegyzék leadása: A/3-as füzetben vagy pdf/world formátumban megküldve

## Program heti bontásban

|  |  |  |  |  |
| --- | --- | --- | --- | --- |
| Előadás | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. |  | *Minden előadás után a vonatkozó ppt prezentáció és a kötelező jegyzet vonatkozó fejezete* | *A féléves beadandó feladat feldolgozása témakörönként célszerűen mindig az adott témakör előadása után, a félév végére véglegesítve*  *Egyéni feldolgozás feltöltött ppt anyag és szakirodalom alapján:*  11. Városépítés története az ipari forradalomtól a XIX. század végéig  12. XX. századi építészet és urbanisztika | *A teljesítés határideje összesítve a félév végéig* |
| 2. |  |
| 3. | 1. Őskor települései  2. Az ókori Elő-Ázsia települései |
| 4. |  |
| 5. | 3. Az ókori Egyiptom települései  4. Prehellén kultúra és a görög ókor települései |
| 6. |  |
| 7. | 5. Az ókori Róma és a Római Birodalom települései  6. A korai középkor és Bizánc települései. |
| 8. |  |
| 9. |  |
| 10. |  |
| 11. |  |
| 12. | 7. Iszlám városok.  8. A középkor városai |
| 13. |  |
| 14. | 9. A reneszánsz város  10. A barokk kor városai |



..……………………….

tantárgyfelelős

Pécs, 2024.08.26.